b"\n_START_ARTICLE_\nSelva de Boh\xc3\xa8mia\n_START_SECTION_\nGeografia i clima\n_START_PARAGRAPH_\nLa Selva de Boh\xc3\xa8mia consta de regions molt arbrades amb altituds mitjanes d'entre  800\xe2\x80\x931.400\xc2\xa0metres. El pic m\xc3\xa9s alt \xc3\xa9s el Gro\xc3\x9fer Arber (1.456 m) a la banda de Baviera. Aquesta serralada \xc3\xa9s una de les formades en temps m\xc3\xa9s antics d'Europa i les seves muntanyes estan molt erosionades cap a formes arrodonides i amb poques parts rocoses. S\xc3\xb3n t\xc3\xadpics els altiplans d'uns 1,000\xe2\x80\x931,200 m amb un clima relativament dur i amb torberes.\n_START_SECTION_\nHidrologia\n_START_PARAGRAPH_\nLa Selva de Boh\xc3\xa8mia \xc3\xa9s una divis\xc3\xb2ria hidrol\xc3\xb2gica entre les conques de la Mar Negra i les del Mar del Nord on hi flueixen els rius  Vltava, Otava i \xc3\x9ahlava. La regi\xc3\xb3 de \xc5\xa0umava \xc3\xa9s un reservori important d'aigua per a l'Europa Central. Tamb\xc3\xa9 hi ha circs glacials.\n_START_SECTION_\nNatura\n_START_PARAGRAPH_\nA Tx\xc3\xa8quia hi ha el Parc Nacional de \xc5\xa0umava i una Reserva de la Biosfera de la UNESCO. A Baviera hi ha el Parc Nacional del Bosc de Baviera.\n_START_SECTION_\nHist\xc3\xb2ria\n_START_PARAGRAPH_\nL'origen de l'actual nom de Bosc de Boh\xc3\xa8mia es remunta a l'any 400 aC. El poble  c\xc3\xa8ltic dels Boii s'estenia per Europa i els romans van anomenar-los  Boiohaemum. Estrab\xc3\xb3 i Ptolemeu ja mencionen aquest bosc. Al segle VI els eslaus, avantpassats dels txecs, hi migraren. El nom txec de \xc5\xa0umava est\xc3\xa0 registrat des del segle XV en l'obra d'Antonio Bonfini' Rerum unganicarum decades."